Filem ini mengisahkan Detektif Zhong Wen pergi ke salah satu bar baru yang bernama Wu BAR untuk berjumpa dengan anak perempuannya yang bernama Miao Miao. Tapi di dalam bar tersebut Detektif Zhong Wen terkejut dengan penampilan anak perempuannya sekarang. Detektif Zhong Wen pun tambah tidak suka dengan sikap anaknya ketika memperkenalkan kekasihnya yang bernama Wu Jiang yang juga pemilik bar tersebut. Konflik mula terjadi apabila para pengunjung di sandera dikurung di dalam sebuah ruang jeruji. Detektif Zhong Wen pun turun untuk menyelesaikan kekecohan tersebut. Tapi apakan daya dia dipukul sehingga tidak sedarkan diri. Selepas itu, Detektif Zhong Wen pun tersedar bahawa ada kecurigaan di dalam bar tersebut yang mana para pengunjung sandera di ruang jeruji itu adalah orang-orang yang pernah dia jumpa sebelum ini.